open-index/open-wikipedia-markdown huggingface dataset:
MeloMance

**MeloMance** (՝ *Մելոմենս*), հարավկորեական երաժշտական դուետ, որը ձևավորվել է 2015 թվականին։ Մեծ հայտնիություն է ձեռք բերել շնորհիվ «Gift» երգի։

2017 թվականին նրանք հաղթել են Melon Music Awards երաժշտական մրցանակի «լավագույն ինդի-կատարող» անվանակարգում։

## Անդամներ
### Կիմ Մին Սոկ
Կիմ Մին Սոկ (, ծնվել է 1991 թվականի օգոստոսի 26-ին, Սեուլ), վոկալիստ, երգերի հեղինակ և երգահան։ Ավարտել է Սեուլի արվեստի դպրոցի գործնական երգի ֆակուլտետը։

Վաղ հասակում ցանկանում էր դառնալ բասկետբոլիստ, բայց անձնական խնդիրների պատճառով նա ստիպված էր հրաժարվել դրանից։ Դրանից հետո նրան սկսել է հետաքրքրել երաժշտությունը։ 8-րդ դասրանում որոշ ժամանակ սովորել է վոկալ երաժշտությունը։

### Ջոնգ Դոնգ Հվան
Ջոնգ Դոնգ Հվան (, ծնվել է 1992 թվականի հունվարի 11-ին, Սեուլ), դաշնակահար, երգահան և գործիքավորող։ Սեուլի արվեստի դպրոցի գործնական երգի ֆակուլտետի շրջանավարտ։ Քանի որ նրա ընտանիքի բոլոր անդամները աշխատում են երաժշտական ոլորտում, դաշնամուր սկսել է  նվագել վաղ հասակում։ Նա իր հարցազրույցներից մեկի ժամանակ ասել է․ «Երաժշտութնունը միշտ եղել է ինձ հետ։ Ավագ դպրոցում ես եկա այն մտքին, որ պետք է պաշտոնապես զբաղվեմ դրանով»։ Կիմ Մին Սոկի հետ նրանք ընկերացել են քոլեջում։ Մինչև Դոնգ Հվանի ժամկետային զառայության անցնելը, նա, Մինսոկը և ուրիշ դպրոցական ընկերներ ապրում էին մեկ տան մեջ։

## Կարիերա
Դուետը ձևավորվել է 2015 թվականի մարտի 10-ին *Sentimental* ալբոմի թողարկմամբ։ Բայց ներկայիս ճանաչումը ձեռք է բերվել «Gift» երգով։ Երգը թողարկվել է 2017 թվականի հուլիսին, բայց երեք ամսից կրկին հայտնվել է շքերթներում, ոչ միայն զբաղեցնելով բարձր դիրքեր, այլև պահպանելով իր դիրքը շաբաթվա ընթացքում,, առաջ անցնելով այնպիսի հայտնի խմբերից, իչպիսիք են Wanna One-ը, BTS-ը և TWICE-ը։

«Gift» երգի առաջխաղացումից հետո, *MeloMance*-ը կատարեց մի քանի սաուդտրեկ «Այս կյանքը մեր առաջինն է», «Անցած դարի տղա և աղջիկ» և «Կորեական ոդիսական» դորամաների համար։

Նրանք նաև հրավիրված են եղել *Melon Music Awards* մրցանակաբաշխության տոնակատարությանը ելույթ ունենալու։

## Սկավառակագրություն
### Ալբոմներ

### Ձայնագրություններ

## Հեռուստասերիալներ

## Մրցանակներ և նոմինացիաներ

## Ծանոթագրություններ

Կատեգորիա:Հարավկորեական երաժշտական խմբեր
Անիբալ Գոդոյ

**Անիբալ Սեսիս Գոդոյ** (, ), պանամացի ֆուտբոլիստ, «Սան-Խոսե Էրտկվեյկս» ակումբի և Պանամայի հավաքականի հենակետային կիսապաշտպան։ 2018 թվականի աշխարհի առաջնության մասնակից։

## Ակումբային կարիերա
thumb|250px|left|Գոդոյը «Սան-Խոսե Էրտկվեյկս» ակումբի կազմում
[thumb|250px|left|Գոդոյը [Պանամայի ֆուտբոլի ազգային հավաքական|Պանամայի հավաքականի կազմում]]
Գոդոյը «Չեպո» ակումբի սան է։ 2007 թվականին նա թիմի կազմում կատարել է իր նորամուտը Պանամայի առաջնությունում։ 2012 թվականին Անիբալը վարձավճարային հիմունքներով տեղափոխվել է «Գոդոյ-Կրուս» ակումբ, բայց այդպես էլ ոչ մի րոպե չի անցկացրել խաղադաշտում։ Գոդոյը «Չեպո» ակումբի կազմում անցկացրել է 6 մրցաշրջան և մասնակցել ավելի քան 100 խաղի։ 2013 թվականին նա տեղափոխվել է հունգարական «Հոնվեդ» ակումբ։ Սեպտեմբերի 1-ին՝ «Կապոշվար Ռակոցի» ակումբի դեմ խաղում Գոդոյը կատարել է իր նորամուտը Հունգարիայի առաջնությունում։

2015 թվականի ամռանը Գոդոյը տեղափոխվել է ամերիկյան «Սան-Խոսե Էրտկվեյկս» ակումբ։ Օգոստոսի 15-ին՝ «Կոլորադո Ռեպիդզ» ակումբի դեմ խաղում նա նշել է իր նորամուտը MLS-ում։ Օգոստոսի 20-ին՝ «Սպորտինգ Կանզաս-Սիթի» ակումբի դեմ խաղում Անիբալը խփել է իր առաջին գոլը «Սան-Խոսե Էրտկվեյկս» ակումբի կազմում։

## Միջազգային կարիերա
2007 թվականին Պանամայի երիտասարդական հավաքականի կազմում Գոդոյը մասնակցել է Կանադայում կայացած աշխարհի երիտասարդական առաջնությըանը։

2010 թվականի մարտի 4-ին՝ Վենեսուելայի հավաքականի դեմ ընկերական խաղում նա կատարել է իր նորամուտը Պանամայի հավաքականի կազմում։ 2014 թվականի նոյեմբերի 15-ին՝ Սալվադորի հավաքականի դեմ խաղում Գոդոյը խփել է իր առաջին գոլն ազգային հավաքականի կազմում։

2011 թվականին Գոդոյը մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա մասնակցել է Սալվադորի, Կանադայի և ԱՄՆ-ի հավաքականների դեմ խաղերին։

2013 թվականին Գոդոյը թիմին օգնել է հասնել մինչև ԿՈՆԿԱԿԱՖ-ի ոսկե գավաթի խաղարկության եզրափակիչ։ Մրցաշարում նա մասնակցել է Մարտինիկայի, ԱՄՆ-ի, Կուբայի և երկու անգամ էլ Մեքսիկայի հավաքականների դեմ խաղերին։

2015 թվականին Գոդոյը երկրորդ անգամ դարձել է ԿՈՆԿԱԿԱֆ-ի ոսկե գավաթի խաղարկության բրոնզե մեդալակիր։ Մրցաշարում նա մասնակցել է Հայիթիի, Հոնդուրասի, Մեքսիկայի և երկու անգամ էլ ԱՄՆ-ի հավաքականների դեմ խաղերին։

2016 թվականին Անիբալը հավաքականի կազմում մասնակցել է ԱՄՆ-ում կայացած Ամերիկայի գավաթի խաղարկությանը։ Մրցաշարում նա մասնակցել է Բոլիվիայի և Արգենտինայի հավաքականների դեմ խաղերին։

2017 թվականին Գոդոյը չորրորդ անգամ մասնակցել է ԿՈՆԿԱԿԱՖ-ի ոսկե գավաթին։ Մրցաշրջանում նա մասնակցել է ԱՄՆ-ի, Մարտինիկայի, Նիկարագուայի և Կոստա-Ռիկայի հավաքականների դեմ խաղերին։

2018 թվականին Գոդոյը մասնակցել է Ռուսաստանում կայացած աշխարհի առաջնությանը։ Մրցաշարում նա մասնակցել է Բելգիայի, Անգլիայի և Թունիսի հավաքականների դեմ խաղերին։

### Գոլերը Պանամայի հավաքականի կազմում

## Ձեռքբերումներ
**Միջազգային**

 **[[Պանամայի ֆուտբոլի ազգային հավաքական|Պանամա]]**
*  ԿՈՆԿԱԿԱՖ-ի ոսկե գավաթ — 2013
*  ԿՈՆԿԱԿԱՖ-ի ոսկե գավաթ — 2011
*  ԿՈՆԿԱԿԱՖ-ի ոսկե գավաթ — 2015

## Ծանոթագրություններ

## Արտաքին հղումներ
* 
* 
* 
* Ֆուտբոլիստի էջը «Հոնվեդ» ակումբի կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Պանամացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Համաշխարհային մաքրության օր

**Համաշխարհային մաքրության օր** (),  գլոբալ սոցիալական գործողությունների ծրագիր է, որի նպատակն է պայքարել ծովափերում, գետերում, անտառներում և փողոցներում  կուտակված աղբի և թափոնների դեմ։ Այն սովորաբար անցկացվում է յուրաքանչյուր տարի սեպտեմբեր ամսին։ Կան բազմաթիվ կազմակերպություններ, որոնք օժանդակում են Համաշխարհային մաքրության օրվա միջացառումների իրականացմանը։ Երկրի օրվա նման Համաշխարհային մաքրման օրը քաղաքական չէ և չի հանդիսանում որևէ ազգային կամ համաշխարհային քաղաքական կուսակցության կամ որևէ անջատ գաղափարախոսության մաս։

## Պատմություն
Մարդկության պատմության մեջ գլոբալ մաքրման աշխատանքներ եղել են բազմաթիվ ձևերով և տարբեր ժամանակներում, հատկապես՝ երկրաշարժերի, ջրհեղեղների, ուժեղ ցունամիների և այլ աղետներից հետո։ Հետհակամարտային գոտիներում մաքրման աշխատանքներ իրականացնող համայնքներին սովորաբար աջակցում են տարբեր միջազգային կազմակերպություններ, ինչպիսիք են Միջազգային Կարմիր Խաչը, Օքսֆամը () և այլն։ Շատ մշակույթներում սովորաբար պարբերաբար կազմակերպվում են համայնքային մաքրման աշխատանքներ, ինչպիսիք են `

* Լողափերի մաքրում
* Գարնանային շաբաթօրյակներ
* Այգիների մաքրում
* Դպրոցների մաքրում

## Շարժման սկիզբ
Շարժումը ծնվել է 2008 թվականին Էստոնիայում, էստոնացի ձեռնարկատեր Ռայներ Նիլվակը հրավիրել է իր չորս ընկերներին և առաջարկել նրանց փորձել երկիրը մաքրել աղբից։ Մայիսի 3-ին երկրի փողոցներ են դուրս եկել 50 հազար մարդ՝ բնակչության 4%-ը։ Ակցիան հետագայում վերածվել է կամավորական շարժման՝ միտված մեկ օրվա ընթացքում մաքրելու երիրը։

Շարժմանն արդեն միացել է 150 երկիր՝ Ադրբեջանը, ԱՄՆ-ն,  Արգենտինան, Ավստրալիան, Բելգիան, Բրազիլիան, Գերմանիան, Իսպանիան, Ինդոնեզիան,  Իռլանդիան, Իտալիան, Իրանը, Կանադան, Հարավ Աֆրիկյան Հանրապետությունը, Հորդանանը,   Ղազախստանը, Ճապոնիան, Մոզամբիկը, Ռուսաստանը,  Վիետնամը,  Տանզանիան,  Քենիան, Ֆրանսիան և այլն։ Ընդհանուր առմամբ 14,5 միլիոն մարդ է ներգրավված շարժման մեջ։

## Շարժումը Հայաստանում
2018 թվականից Հայաստանը միացել է համաշխարհային շարժմանը։ Նախատեսվում է, որ սեպտեմբերի 15-ին Հայաստանում՝ ինչպես ողջ աշխարհում, կանցկացվի Համաշխարհային մաքրության օրը և շարժմանը մասնակցելու է մինչև 100 հազար մարդ։ Ակցիան տևելու է երեք ժամ

## Ծանոթագրություններ

Կատեգորիա:2008 հայտնություններ
Կատեգորիա:Միջազգային օրեր
Կատեգորիա:Շրջակա միջավայրի պաշտպանություն
Այոս Իոանիս Ռենդիս

**Այոս Իոանիս Ռենդիս** (), Պիրեյոսի արվարձանը և Աթենքի ագլոմերացիայի մասը։ Ըստ Կալիկրատիսայի վարչատարածքային բարեփոխումների՝ 2011 թվականից ներառված է Ատտիկա պերիֆերիայի Նիկիա Այոս Իոանիս Ռենդիս նոմոսի կազմի մեջ։ Բնակչությունը կազմում է 16050 մարդ, հրապարակի մակերեսը կազմում է  4,524 կմ², իսկ բնակչության խտությունը կազմում է 3547,75 մարդ/կմ²։

## Աշխարհագրություն
Պիրեյոսից տեղակայված է դեպի հյուսիս-արևելք իսկ Աթենքի համայնքի կենտրոնից դեպի հարավ-արևմուտք։ Քաղաքը կազմված է մի փոքրիկ հրապարակից, խտաբնակ տարածքից և մեծ արդյունաբերական տարածքից։ Այդ իսկ պատճառով այն համավարվում է Աթենքի ամենասակավաբնակ արվաձաններից մեկը։ Հյուսիսից՝ Պետրու Ռալի պողոտայով սահմանակցում է Էգալեոյի հետ։ Այոս Իոանիս Ռենդիսը հյուսիսից հարավ հատվում է Կիֆիսու պողոտայով, որը անցնում է Կիֆիսոս գետի ափերով իսկ հարավայինը սահման է ծառայում Պիրեյոսի և Մոցհատոնի համար։ Քաղաքի մեծ մասը գտնվում է Կիֆիսու պողոտայի արևմուտքային մասը։ Արևմուտքից արևելք քաղաքին սահմանակցում է Պիրեյ գիծը՝ Խալկիս Պրոաստիակոս։ Քաղաքի կենտրոն՝ Էլեֆտերիու Վենիզելու և Աիիու Իոանի Ռենդի հրապարակները գտնվում են քաղաքի հարավ-արևմուտքայնի մասում՝ Պիրեյոս պողոտային կից։ Քաղաքի հարավ-արևելյան մասում գտնվում է կենտրոնական կանաչ շուկան, իսկ հյուսիս-արևելյան մասում «Օլիմպիակոս» ֆուտբոլային ակումբի մարզական դաշտը և «Օլիմպիակոս» բասկետբոլային ակումբի «Մելինա-Մերկուրի» անունով փակ մարմնամարզական դահլիճը։

Քաղաքում գտնվում է ΟΣΕ-ի կենտրոնական շոգեքարշային դեպոն։ 2007 թվականին բացվեց Պրոստաիկոս «Ռենդիս» կայարանը։

## Պատմություն
Քաղաքը Պիրեայից բաժանվել է 1925 թվականին։ 1946 թվականին ստեղծվեց Այոս Իոանիս Ռենդիսի համայնքը։ Անվանումը առաջացել է Սուրբ Հովհաննես Մկրտիչ եկեղեցուց, երեփոխը եղել է Ռենդիս ընտանիքը։ Ռենդիս ընտանիքը հայտնի է XIV դարից, երբ նոտարիուս Դմիտրիոս Րենդիսը բնակվեց Աթենքում և օգնեց կատալոնացիներին Ներիո I դեմ պատերազմում, որի համար էլ իր տրամադրության տակ վերցրեց ժամանակակից քաղաքի տարածքը։ Այոս Իոանիս Ռենդիսի հրապարակի տարածքում գտնվում է Սուրբ Հովհաննես Մկրտիչի եկեղեցին, որը կառուցվել է 1970 թվականին նախկինի տարածքում։ Առաջին մատուռը կառուցվել է 1664 թվականին։ 1925 թվականին բացվեց մեծ տաճարը։ Քաղաքում երկրորդ եկեղեցին է համարվում Ուսպենյան եկեղեցին։

Քաղաքի ինդուստրացումը իրականացվեց Ինտերբելումի ժամանակ։

## Բնակչություն


Պատկեր:Agios_Ioannis_Rentis_Pireas.jpg|Սուրբ Հովհաննես Մկրտիչի եկեղեցին Այոս Իոանիս Ռենդիսում
Պատկեր:Dimarxeio_Agiou_Ioanni_Renti.jpg|Այոս Իոանիս Ռենդիսի քաղաքապետարանը
Պատկեր:Koimisis Theotokou Renti.jpg|Վերափոխական եկեղեցի Այոս Իոանիս Ռենդիսում


## Ծանոթագրություններ

Կատեգորիա:Հունաստանի քաղաքներ
Դորիս Լոյթհարդ

**Դորիս Լոյթհարդ** (, ), շվեյցարացի քաղաքական գործիչ և իրավաբան։ 2 անգամ (2010 և 2017 թվականներին) ընտրվել է Շվեյցարիայի նախագահ, ներկայացնում է Քրիստոնյա-դեմոկրատական կուսակցությունը, 2004-2006 թվականներին եղել է այդ կուսակցության նախագահ։

## Կենսագրություն
Դորիս Լոյթհարդը ծնվել է 1963 թվականի ապրիլի 10-ին Մերենշվանդում։ Ավարտել է Ցյուրիխի համալսարանի իրավաբանական ֆակուլտետը։ 1991-2006 թվականներին աշխատել է որպես իրավաբան։ 1997-2000 թվականներին եղել է Արգաուի կանտոնային խորհրդի պատգամավոր, իսկ 1999-2006 թվականներին՝ Շվեյցարիայի ազգային խորհրդի պատգամավոր։

2006 թվականին՝ Ժոզեֆ Դեյսի պաշտոնաթողությունից հետո, վերջինիս փոխարեն Դորիս Լոյթհարդն ընտրվել է Դաշնային խորհրդի անդամ՝ դառնալով դաշնային դեպարտամենտի ղեկավար տնտեսական հարցերի գծով, ինչով խախտվել է այն ավանդույթը, ըստ որի՝ Դաշնային խորհրդի անդամը փոխարինվել է նույն լեզվական խմբի ներկայացուցչով։ Նա դարձել է Դաշնային խորհրդի 109-րդ անդամը և 5-րդ կինն այդ պաշտոնում։

2008 թվականին ընտրվել է Շվեյցարիայի՝ 2009 թվականի փոխվարչապետ՝ 198 ձայնից հավաքելով 173-ը։ 2009 թվականի դեկտեմբերի 2-ին ընտրվել է Շվեյցարիայի՝ 2010 թվականի նախագահ՝ ստանալով 183 ընտրողներից 158-ի աջակցությունը։

2015 թվականի դեկտեմբերին Դորիս Լոյթհարդն ընտրվել է Շվեյցարիայի՝ 2016 թվականի փոխնախագահ, իսկ 2016 թվականի դեկտեմբերի 7-ին կրկին ընտրվել է Շվեյցարիայի նախագահ՝ ստանալով 188 ձայն։ Նախագահի պարտականություններն ստանձնել է 2017 թվականի հունվարի 1-ին։

## Ծանոթագրություններ

## Արտաքին հղումներ
* Կենսագրությունը և Դորիս Լոյթհարդի մասնակցությամբ ընտրությունների արդյունքները Դաշնային խորհրդի կայքում 
* Կենսագրությունը Շվեյցարիայի խորհրդարանի կայքում

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Շվեյցարիայի կին քաղաքական գործիչներ
Կատեգորիա:Շվեյցարիայի նախագահներ
Կատեգորիա:Շվեյցարիայի նախարարներ
Կատեգորիա:Պետության կին ղեկավարներ
Կատեգորիա:Ցյուրիխի համալսարանի շրջանավարտներ
Ճառընտիր (4757)

**Ճառընտիր** (4757), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4757 թվի տակ։ Ձեռագիրը գրվել է 16-րդ դարում Կիրակոս աբեղա գրչի  կողմից։ Ստացողը եղել է Յովհաննէս եպիսկոպոսն։ Գրված է թղթի վրա, որը ունի 32x21 չափս։ Ձեռագիրը կազմված է 283 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 25ա, 109ա, 126բ, 172բ, 273ա և այլուր։
## Բովանդակություն
* Ճառք, Խրատք (Մովս. Երզնկացի, Յովհ. Երզնկացի, Սարգիս Շնորհալի, Ոսկեբերան, Բարսեղ, Վարդան վարդապետ, Յովհ. Գառնեցի, Եփրեմ, Յակ. Սրճեցի, Ան. Նարեկացի, Թեոփիլոս, Յովհ. Գառնեցի, անանունք),
* Ներբողեանք (Եփրեմ, Ոսկեբերան),
* Պատմութիւնք Գետարգել նշանին, Խաչին, որ եղև ի ձեռն Մեծին Ներսիսի, Հացունեաց խաչին, Գալստեանն Մահմետին ի Հայս, Փոխմանն Աստուածածնի, Գալստեան Մոգուց,
* Տեսիլք Մրիամու, Գրիգոր Լուսավորչի,
* Կանոնք,
* Հարցմունք Աթանասի և պատասխանիք Կիւրզի,
* Խրատք Նուշրվանայ,
* Ի Հարանց վարուց,
* ՅԱւետարանաց մեկնութեանց Ոսկեբերանի,
* Վարք և վկայաբանութիւնք։

## Ծանոթագրություններ

Կատեգորիա:Մատենադարանի ձեռագրեր
Ալմամի Տուրե

**Ալմամի Տուրե** (, ), մալիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է աջ պաշտպանի դիրքում։

## Ակումբային կարիերա
### Մոնակո
Տուրեն Մոնակոյի ակադեմիայի սան է։ Իր պրոֆեսիոնալ դեբյուտը նշեց 2015 թվականի փետրվարի 11-ին՝ Ֆրանսիայի գավաթի Ռենի դեմ խաղում՝ այս խաղում դառնալով գոլի հեղինակ։ Առաջին հանդիպումը Լիգա 1-ում անցկացրեց փետրվարի 20-ին՝ փոխարինելով Լևեն Կուրզավային Նիսի դեմ խաղում։ Իր դեբյուտը Չեմպիոնների Լիգայում նշեց փետրվարի 25-ին՝ 1/8 եզրափակչի Արսենալի դեմ խաղում։ Իր առաջին գոլը Ֆրանսիայի առաջնությունում խփեց մարտի 7-ին՝ Էվիանի դեմ խաղում։ 2015 թվականի մայիսի 19-ին Տուրեն 4 տարվա պայմանագիր կնքեց Մոնակոյի հետ։

2015 թվականի սեպտեմբերի 20-ին՝ Լորյանի դեմ խաղում Տուրեն դարձավ գոլի հեղինակ, սակայն Մոնակոն պարտվեց 2-3 հաշվով։ Նոյեմբերի 29-ին նա դուբլ ձևակերպեց Օլիմպիկ Մարսելի դեմ խաղում։ 2016-17 մրցաշրջանում Տուրեն անցկացրեց 27 հանդիպում բոլոր մրցաշարերում՝ դառնալով 5 գոլային փոխանցման հեղինակ և օգնելով Մոնակոյին հաղթել Ֆրանսիայի առաջնությունը։ 2017 թվականի հուլիսի 29-ին մալիացին խաղադաշտ դուրս եկավ Ֆրանսիայի սուպերգավաթի Պարի Սեն-Ժերմենի դեմ խաղում, սակայն Մոնակոն պարտվեց 2-1 հաշվով։ Նոյեմբերի 4-ին նա 3 գոլային փոխանցում տվեց Գենգանի դեմ խաղում՝ օգնելով իր թիմին հաղթել 6-0 հաշվով։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 24-ի դրությամբ*

## Նվաճումներ
### Ակումբային
**Մոնակո**

* Լիգա 1․ 2016–17

## Ծանոթագրություններ

## Արտաքին հղումներ
* Տուրեի պաշտոնական Տվիտերի էջը
* Տուրեի պաշտոնական Ինստագրամի էջը
* Տուրեն transfermarkt-ում
* Տուրեն soccerbase.com-ում
* Տուրեն WhoScored.com կայքում
* Տուրեն Մոնակոյի պաշտոնական կայքում 
* Տուրեն Լիգա 1-ի պաշտոնական կայքում 
* Տուրեն ՈՒԵՖԱ-ի պաշտոնական կայքում

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Մալիացի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Ադրբեջանի Ազգային ժողովի 5-րդ գումարման պատգամավորների ցանկ

[մինի|350x350փքս|2015 թվականի նոյեմբերի 1-ի ընտրությունների արդյունքում ձևավորված խորհրդարանը.<br />  [Նոր Ադրբեջան|ՆԱԿ (69)
 ՔՀԿ (2)
 Հայրենիք (1)
 Անկախներ (53)]]
Ադրբեջանական Հանրապետության խորհրդարանը՝ Միլլի Մեջլիսը (Ազգային Ժողովը) Ադրբեջանական Հանրապետության բարձրագույն օրենսդիր մարմինն է։ Ադրբեջանական Հանրապետության Ազգային Ժողովի 5-րդ գումարման ընտրությունները տեղի են ունեցել 2015 թվականի նոյեմբերի 1-ին։

Ադրբեջանի 2015 թվականի նոյեմբերի 1-ի խորհրդարանական ընտրությունների արդյունքով Ազգային Ժողով է ընտրվել 125 պատգամավոր, որոնցից 75-ը իշխող Նոր Ադրբեջան կուսակցությունից են։

5-րդ գումարման Միլլի Մեջլիսի նախագահ է ընտրվել Օքթայ Ասադովը, առաջին փոխնախագահ՝ Զիյաֆեթ Ասկերովը, փոխնախագահներ Բահար Մուրադովան և Վալեh Ալեսկերովը։ Պատգամավորների ընդհանուր թվից 104-ը՝ տղամարդ է, 21-ը՝ կին։ Գումարման ամենատարիքով պատգամավորն է Զեյնաբ Խանլարովան (1936 թ.), իսկ ամենաերիտասարդը՝ Շահին Իսմայիլովը (1986 թ.):

## Նախագահ և տեղակալներ




## Պատգամավորների ընթացիկ ցանկ




## Ծանոթագրություններ

### Նշումներ

## Արտաքին հղումներ
* Պաշտոնական կայք  

Կատեգորիա:Ադրբեջանի Ազգային ժողովի պատգամավորների ցանկեր
Ա
Սառը շուն

**Սառը շուն** (), Գերմանիայում, Իտալիայում և մի քանի այլ պետություններում հայտնի թխվածք՝ պատրաստված թխվածքաբլիթից և շոկոլադե կրեմից։ «Սառը շուն» անվանումը, ըստ մի քանի վարկածների, ծագում է  հանքերի վագոնիկների գերմաներեն *Hunt* անվանումից, որը համահունչ է *Hund*՝ «շուն» բառին, քանի որ ուտեստի պատրաստման համար թխում կամ այլ ջերմային մշակում չի պահանջվում (այսինքն՝ «սառն» է), և պատրաստի վիճակում այն հիշեցնում է վագոնիկի փոքրիկ տարբերակը։

Բացի գերմանական *«Kalter Hund»*-ից՝ գոյություն ունեն այս ուտեստի բազմաթիվ այլընտրանքային անվանումներ, այդ թվում՝  «լուկուլլ» (*Lukullus*՝ համադամասեր-զորահրամանատար Լյուցիոս Լուկուլլոսի անունից), «սառը մռութ»  (), «սև Պետեր» () և այլն։ Անգլերենում անվանումը հիշատակվում է որպես ոզնի ():

Թխուկի պատրաստման համար օգտագործվում է կակաոյով զանգված, որն ստացվում է շոկոլադի մանր կտորները հալեցնելու և կարագին կամ կոկոսի յուղին խառնելու միջոցով՝ ավելացնելով շաքարի փոշի, մանրացրած նուշ և շոկոլադի փշուրներ, ինչպես նաև յուղահունց թխվածքաբլիթի ամբողջական կտորներ, որը դնում են կաղապարի մեջ՝ մի քանի շերտ կեքս պատրաստելու համար, իսկ յուրաքանչյուր շերտին քսում են կակաոյով զանգվածից։ Դրանից հետո կաղապարն իր պարունակության հետ միասին սառեցնում են սառնարանում։ Սառեցման ընթացքում թխվածքաբլիթը բիսկվիթի նման փափկում է, ինչի արդյունքում պատրաստի սառը շունը հիշեցնում է շոկոլադե տորթ։

## Տես նաև
* Հոթ դոգ
* Հացաբուլկեղեն
* Թխվածք
* Իտալական խոհանոց

## Ծանոթագրություններ

## Արտաքին հղումներ
* [Ուտեստի [բաղադրատոմս]ը]

Կատեգորիա:Իտալական խոհանոց
Կատեգորիա:Համաշխարհային խոհանոց
Կատեգորիա:Հրուշակեղեն
Սոֆիան Դիոպ

**Սոֆիան Դիոպ** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է հարձակվողական կիսապաշտպանի դիրքում։

## Ակումբային կարիերա
### Մոնակո
Դիոպը Ռենի ակադեմիայի սան է։ 2018 թվականի հուլիսի 5-ին նա պայմանագիր կնքեց Մոնակոյի հետ։ Իր պրոֆեսիոնալ դեբյուտը նշեց օգոստոսի 4-ին՝ փոխարինման մտնելով Ֆրանսիայի սուպերգավաթի Պարի Սեն-Ժերմենի դեմ խաղում։ Առաջին հանդիպումը Լիգա 1-ում Դիոպը անցկացրեց օգոստոսի 11-ին՝ Նանտի դեմ խաղում։

## Միջազգային կարիերա
Դիոպը իրավասու է ներկայացնել Ֆրանսիան և Սենեգալը միջազգային ասպարեզում։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 25-ի դրությամբ*

## Ծանոթագրություններ

## Արտաքին հղումներ
* Դիոպի պաշտոնական Ինստագրամի էջը
* Դիոպը transfermarkt-ում
* Դիոպը soccerbase.com-ում
* Դիոպը WhoScored.com կայքում
* Դիոպը Մոնակոյի պաշտոնական կայքում 
* Դիոպը Լիգա 1-ի պաշտոնական կայքում 
* Դիոպը Ֆրանսիայի ֆուտբոլի ֆեդերացիայի կայքում 

Կատեգորիա:Մոնակոյի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Կատեգորիա:Սոշոյի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Տուրի ֆուտբոլիստներ
Չրեր

**Չիր** (**չրեր**), չորացված մրգեր կամ հատապտուղներ, որոնց մեջ խոնավությունը կազմում է շուրջ 20 տոկոս։ Մրգերը կամ հատապտուղները չորացվում են կա՛մ բնական եղանակով (արևի տակ), կա՛մ արտադրական մեթոդների կիրառմամբ (էլեկտրական չորանոցի օգնությամբ)։

Չրերը հարուստ են (A, B1, B2, B3, B5, B6) վիտամիններով, հանքային էլեմենտներով (երկաթ, կալցիում, մագնեզիում, ֆոսֆոր, կալիում, նատրիում), 100 գրամում պարունակում են 1,5-5 գրամ 250 կիլոկալորիա սպիտակուցներ։ Ունեն պահպանման երկար ժամկետ, և սառը տեղում պահելու անհրաժեշտություն չկա։ Հենց սրանում է կայանում չրերի գլխավոր առավելությունը, և այս առումով այն հանդիսանում է թարմ մրգերին այլընտրանք (մանավանդ բերքահավաքից շատ ժամանակ անց)։ Սակայն չորացման ընթացքում չրերը կորցնում են մեծ քանակությամբ C վիտամին։

Խոհարարության մեջ չրերն կիրառվում են խմորեղենների, մրգային հացի, չոր նախաճաշերի, քաղցրավենիքի, մրգաջրերի պատրաստման համար։ Չորացման ընթացքում կորցնելով բնական խոնավությամ մեծ մասը (կարող է կորել պտղի սկզբնական ծավալի 80 տոկոսը)՝ ձեռք է բերում ինտենսիվ, հաճախ՝ քաղցրումեղցր, կամ  քաղցրաթթու համ և յուրահատուկ բուրմունք։

Արտադրական պայմաններում կարող են մշակվել ազոտի երկօքսիդով՝ արտադրանքի գույնի պահպանման և չբորբոսնելու համար։ Որոշ անբարեխիղճ արտադրողներ, մանավանդ այն երկրներում, որտեղ մասնավոր գործարանների և նրանց կողմից արտադրվող սննդային արտադրանքի նկատմամբ վերահսկողությունը բացակայում է կամ ձևական բնույթ է կրում, նույն նպատակով չրերը մշակում են քիմիական լուծույթներով և գոլորշիներով, որոնք բնավ նախատեսված չեն մթերքների համար, իսկ երբեմն էլ թունավոր են․ միջատասպան միջոցները և նավթամթերքներն օգտագործում են բնական եղանակով ստացված չրերը փոշուց կամ կեղտից՝ լվանալու միջոցով մաքրելու համար, որը պտղի վերին շերտի վրա թողնում է բարակ շերտ՝ պաշտպանելով նեխելուց և վնասակար միջատներից, բայց դրա հետ մեկտեղ օգտագործողների առողջությանը  նկատելի վնաս է հասցնում, որի վերաբերյալ ապրանքապիտակի վրա հաճախ ոչ մի նախազգուշացում կամ հիշատակում չի լինում։ Ազոտի երկօքսիդով չմշակված չրերը կարող են ունենալ համեմատաբար մուգ գույն։
thumb|Հայաստանում չոր մրգերի վաճառք

## Չրերի տեսակներ
### Չորացրած մրգեր
մինի|Ծիրանի չիր
* ծիրաններ՝ ծիրանաչիր (առանց կորիզի) և ծիրանաչիր (կորիզով)
* սալոր՝ սալորաչիր, չորացրած սալորներ
* խուրմա՝ փյունիկյան արմավեմու պտուղ
* խնձոր
* տանձ
* բանան
* սեխ
* դեղձ
* թուզ
* մանգո
* պապայա
* արմավ
* արքայախնձոր
* Կոկոս
* կումկվատ
* մեծ քաղցր դեղձեր կամ ծիրաններ՝ կորիզով դեղձաչիր, կորիզով ծիրանաչիր

### Չորացրած հատապտուղներ
* չամիչ՝ խաղողի չորացրած պտուղներ
* մասուր
* լոռամրգի
* ծոր
* ելակ

## Կալորիականություն
*100 գրամ մթերքի հաշվով

## Ծանոթագրություններ

## Արտաքին հղումներ
*  
* Правда о вреде сухофруктов и технологии их промышленного производства

Կատեգորիա:Մրգեր
Կատեգորիա:Մրգերով ուտեստներ
Օրելյանա (պրովինցիա)

**Օրելյանա**մ պրովինցիա Էկվադորում։ Մայրաքաղաքը Պուերտո Ֆրանսիսկո դե Օրելյանան է։ Ստեղծվել է 1998 թվականի հուլիսի 30-ին, Նապո պրովինցիայի մի մասից։

Պրովինցիայի անունը ծագում է հետազոտող Ֆրանսիսկո դե Օրելյանանայի անունից, ով բնակություն է հաստատել Ատլանտյան օվկիանոսից քիչ հեռու գտնվող որևէ քաղաքում։ Նա ուղևորությունը կատարել է մի քանի անգամ, որպեսզի տեսնի Էլ Դորադո ոսկի քաղաքը, այնտեղ նա փնտրում էր մշկընկույզի անտառը, որը ժամանակին շատ թանկ համեմունք էր։ Ճամփորդությունների ընթացքում նա հանդիպել է հնդկացիական մի ցեղի, որոնք հարձակվել են իր նավերի վրա, և նրանցից շատերը կանայք էին։ Ահա սա էլ հանգեցրեց Ամազոնյան գետի անվանակոչմանը։ Պրովինցիան բաժանված է 4 կանտոնների։

## Կանտոններ
Պրովինցիան բաժանված է 4 կանտոնների։ Հետևյալ աղյուսակում ներկայացված են կանտոնների բնակչությունն ըստ 2001 թվականի մարդահամարի տվյալների, նրա տարածքը (քառ. կմ), վարչական կենտրոնը կամ մայրաքաղաքը։

## Ժողովրդագրություն
Էթնիկ խմբերը՝ ըստ 2010 թվականի Էկվադորի մարդահամարի տվյալների․
* Մետիսներ՝ 57.5%
* Էկվադորի բնիկ ժողովուրդ՝ 31.8%
* Աֆրո-էկվադորյան՝ 4.9%
* Սպիտակ լատինաամերիկյան՝ 4.4%
* Մոնտուբիո՝ 1.2%
* Այլ՝ 0.2%

## Տնտեսություն
Ջունգլիները կազմում են պրովինցիայի տարածքի մեծ մասը, ինչի շնորհիվ տնտեսությունը գլխավորապես հիմնված է նավթի ու փայտանյութի արդյունահանման վրա։ Որպես շահույթի կարևոր աղբյուր երկրորդ տեղում զբոսաշրջությունն է, որն առաջարկում է ջունգլիների ու գետերի դիտում և հանդիպում բնիկների հետ։ Հանքարդյունաբերությունը եկամտի երրորդ հուսալի աղբյուրն է։

## Տեսարժան վայրեր
* Կույաբենոյի արգելավայր

## Ծանոթագրություններ

Կատեգորիա:Էկվադորի նահանգներ
Էսմերալդաս (պրովինցիա)

**Էսմերալդաս** (), պրովինցիա Էկվադորի հյուսիսարևմտյան հատվածում։ Մայրաքաղաքը Էսմերալդասն է։

Պրովինցիան աֆրո-էկվադորյան մշակույթի օրրանն է։ 
մինի|աջից|Սյու ժայռ

## Ժողովրդագրություն
Էթնիկ խմբերի 2010 թվականի Էկվադորի մարդահամարի տվյալները․
* Մետիսներ 44.7%
* Աֆրո-էկվադորյան 43.9%
* Սպիտակ լատինաամերիկյան 5.9%
* Էկվադորի բնիկ ժողովուրդ 2.8%
* Մոնտուբիո 2.4%
* Այլ 0.3%

## Կանտոններ
Պրովինցիան բաժանված է 7 կանտոնների։ Հետևյալ աղյուսակում ներկայացված են բնակչության թվականն ըստ 2001 թվականի մարդահամարի տվյալների, նրա տարածքը (քառ. կմ), կանտոնի վարչական կենտրոնը կամ մայրաքաղաքը։

## Պարոկյաներ
Կանտոնները բաժանվում են մի շարք պարոկյաների․

Մուսնե կանտոնում՝
# Բելլավիստա
# Դաուլե
# Մալդոնադո
# Մուսնե
# Պեդրո Կարլո
# Տոլա
# Դաուլե միություն

## Պատկերասրահ

Puerto Comercial.jpg
Puerto Artesanal.JPG
Beach-Esmeraldas-5.jpg
Beach-Esmeraldas-3.jpg
San Miguel footbaal field.jpg
Puerto Petrolero.JPG


## Տես նաև
* Էկվադորի վարչական բաժանում

## Ծանոթագրություններ

Կատեգորիա:Էկվադորի նահանգներ
Ճաշոց (4760)

**Ճաշոց** (4760), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4760 թվի տակ։ Ձեռագիրը գրվել է 1317 թվականին Կարապետ գրչի, Թումայ գրչի կողմից՝ Ավանս գլուղում (Վան)։ Ստացողը եղել է Խաչատուր եպիսկոպոսն։ Գրված է թղթի վրա, որը ունի 32x22 չափս։ Ձեռագիրը կազմված է 397 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 173ա, 252բ, 278ա, 294բ, 295ա, 309ա, հետագայի՝ 10բ (1761 թ.):

## Բովանդակություն
* Ավետարան Յովհաննես

## Ծանոթագրություններ

Կատեգորիա:Մատենադարանի ձեռագրեր
Սայմոնսթաուն

**Սայմոնսթաուն** () կամ Սիմոնստադ (), քաղաք և ՀԱՀ ռազմա-ծովային ուժերի հիմնական բազա։ Բնակչությունը կազմում է  2816 մարդ (2001 թ.):

## Աշխարհագրություն
Գտնվում է Քեյփթաունի մերձակայքում, Կապի թերակղզու արևելյան կողմում, Ֆոլս-Բեյ ծովախորշում։ Կրում է Սիմոն վան դեր Ստելի անունը, ով կանգնած է Կապի գաղութի ակունքներում։ Բարեհուսո հրվանդանին ամենամոտ գտնվող բնակավայրն է։

## Պատմություն
Սայմոնսթաունի ամենահին շենքը «մարտելլո» տիպի աշտարակն է, որը կառուցվել է 1796 թվականին, որպես անգլիացիների պլացդարմ, որոնք այդ ժամանակ սկսել էին Հարավային Աֆրիկայից դուրս մղել հոլանդացիներին։  19-րդ դարի  ընթացքում Աֆրիկայի հարավում Սայմոնսթաունը ծառայել է որպես թագավորական նավատորմի փոխաբեռնման բազա։  Սայմոնսթաունում գործում է հարավաֆրիկյան նավատորմի պատմության թանգարան։

## Տնտեսություն
1832 թվականին Սայմոնսթաունը դարձել է ազատ տնտեսական գոտի։

## Տեսարժան վայրեր
### Բոլդերս լողափ
Բոլդերս լողափը (Խոշոր քարերի լողափ) գտնվում է Սայմոնսթաունից մի քանի կիլոմետր հարավ՝ Միլերս փոյնթի ուղղությամբ։ Այստեղ լողափը և ծոցիկները գտնվում են Քեյթի խոշոր գրանիտների միջև։ 1985 թվականից ի վեր Բոլդերս լողափը աֆրիկյան պինգվինների գաղութ է եղել։ Մինչև այդ այստեղ ապրող թռչունների մասին գրառում չկա։ Հարավաֆրիկյան մայրցամաքում կան երեք տիպի պինգվիններ, մյուսները մոտ են Էրմանուսին և Բեթի բեյին։

## Պատկերասրահ

N.N. (1806) p046 VIEW OF SIMONS BAY.jpg|Սայմոնս ծովածոց - Ռազմածովային բազա, 1806
SAS Isandlwana F146 Simon's Town.jpg|Հարավաֆրիկյան ռազմածովային բազան Սայմոնսթաունում
Simons Town station.JPG|Սայմոնսթաունի երկաթուղային կայարան
Admiralty House St Georges Street Simonstown Cape Town - Side view 1.JPG|Ծովային նախարարության շենք
Simonstown.jpg|Սայմոնսթաունի պատմական կենտրոնը
Simon's Town 2008-08-16.jpg|Քաղաքացիական զբոսանավերը կառանել են նավամատույցում (հետնաֆոն) և ռազմածովային բազան (աջ կողմի հետնաֆոն)  
Justnuisancestatue.jpg|Just Nuisance-ի արձանը Սայմոնսթաունում
Roman Rock Lighthouse.webm|Թռիչք Սայմոնսթաունի քաղաքային նավահանգստից դուրս, Ռոման ռոք փարոսի շրջակայքում
Penguinsimons.jpg|Պինգվին Սայմոնսթաունի լողափում


## Ծանոթագրություններ

Կատեգորիա:1680 թվականին հիմնադրված բնակավայրեր
Կատեգորիա:1796 հիմնադրումներ
Կատեգորիա:Հարավաֆրիկյան Հանրապետության քաղաքներ
Կատեգորիա:Քեյփթաուն
Ջուլիանա Հարքավի

**Ջուլիանա Ջեյ Հարքավի** (, ), ամերիկացի դերասանուհի։ Նա առավել հայտնի է մարմնավորելով Ռեբեկային «Դելֆինի պատմությունը» և Ջեսիին «Սեր գրել նրա ձեռքերին» ֆիլմերում և Ալիշային «Քայլող մեռյալները» հեռուստասերիալում։ Նա նկարահանվել է «Վերջին հերթափոխը» սարսափ ֆիլմում և «Դելֆինի պատմությունը 2» ֆիլմում։ Նա մարմնավորում է Դայնա Դրեյքին/ Սև Դեղձանիկին The CW հեռուստաալիքի «Նետ» հեռուստասերիալում։

## Վաղ կյանք և կրթություն
Հարքավին ծնվել է 1985 թվականի հունվարի 1֊ին Նյու Յորքում։ Նրա ծնողներն են Բերթա Քարելան և Մայքլ Հարքավին, ով եղել է Warner Bros.֊ի, Warner Bros. Interactive Entertainment֊ի և Kids' WB֊ի փոխնախագահը։ Հարքավին իր պրոֆեսոնալ դերասանական կարիերան սկսել է 10 տարեկանում։

Նա ինը տարի հաճախել է «Երիտասարդ դերասանների տիեզերք»։ Նա հաճախել է Լոս Անջելեսի ֆրանսիական դպրոցը, որտեղ նա սահուն ֆրանսերեն խոսել է սովորել։ Նա իր ավագ դպրոցի դիպլոմը ստացել է Միլքեն համայնքի ավագ դպրոցում, Լոս Անջելեսում։ Դպրոցից հետո սովորել է Նյու Յորքի համալսարանում։

## Կարիերա
Հարքավիի առաջին դերասանական աշխատանքը եղել է 10 տարեկանում, երբ նա նկարահանվել է Fox Kids հեռուստաալիքի «Սարսափ ֆիլմեր» հեռուստասերիալի գովազդում։ Նրա առաջին դերը ֆիլմերում եղել է Ալֆոնսո Կուարոնի «Փոքրիկ արքայադուստրը» ֆիլմը։

Նա նկարահանվել է «եթե միայն իմանայիր» ֆիլմում, որը Ալցհայմերի հիվանդության տարածման մասին է։ Նա մարմնավորում է Ջեսիկա Լորենին «Վերջին հերթափոխը» սարսափ ֆիլմում։

2010 թվականին նկարահանվել է «Ինչ որ Լոլան ցանկանում է» կարճամետրաժ ֆիլմում։

Հարքավին մարմնավորել է Ալիշային «Քայլող մեռյալները» հեռուստասերիալի երկու էպիզոդում։

Նա մարմնավորել է դետեկտիվ Թինա Բոլանդին The CW հեռուստաալիքի «Նետ» հեռուստասերիալի հինգերորդ եթերաշրջանում։ Հետագայում պարզվում է, որ նրա իրական անունը Դայնա Դրեյք է։ Նա հետագայում դառնում է նոր Սև Դեղձանիկը։ Վեցերորդ եթերաշրջանում նա դառնում է հեռուստասերիալի հիմնական դերակատարներից։

## Անձնական կյանք
Հարքավին ունի ռուսական, հունգարական, դոմինիկյան, աֆրիկյան և չինական ծագում։ Նա դաշնամուր, կիթառ և ֆլեյտա է նվագում։ Նա ապրել է Նյու Յորքում, Նյու Մեքսիկոյում, Նյու Ջերսիում, Կալիֆոռնիայում, Ֆլորիդայում և Ֆրանսիայում։ 2014 թվականից ամուսնացած է Փիթեր Քուպչիկի հետ։

## Ֆիլմագրություն

### Հեռուստատեսություն

## Ծանոթագրություններ

## Արտաքին հղումներ

* 
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Ճառընտիր (4764)

**Ճառընտիր** (4764), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4764 թվի տակ։ Ձեռագիրը գրվել է 1534 թվականին Մարգարէ աբեղա գրչի կողմից՝  Վանում։ Ստացողը եղել է Ստեփաննոս տանուտէրն։ Գրված է թղթի վրա, որը ունի 31x20 չափս։ Ձեռագիրը կազմված է 350 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 23ա, 256ա, 348ա և այլուր, հետագայի՝ 9ա, 28բ, 49ա և այլուր (17-րդ դար), 1ա (1757թ.), 1բ (1904թ.):
## Բովանդակություն
* Ճառք, Խրատք (Եփրեմ, Ոսկեբերան, Բարսեղ, Յոբհ. Մանդակունի, Թէոփիլոս, անանունք),
* Ներբողեանք (Ոսկեբերան, Եփրեմ, Անթիպատրոս Բոստրացի, Յակ. Սրճեցի),
* Տեսիլք Գրիգոր Լուսաւորչի, Յովհ. Կոգեռնի,
* Պատմութիւնք փախստեանն Քրիստոսի յԵգիպտոս, Խաչափայտին, Խաչին, որ եղև ի ձեռն Մեծին Ներսիսի,
* Պատճառք Առաջաւորաց պահոց, Աւուրց Աւադ շարաթուն,
* Պող. Տարոնեցւոյ Ընդդէմ ժողովոյ Քաղկեդոնի,
* ՅԻմաստութենեէ Սիրաքայ,
* Ի Կոչումն ընծառութեան գրոց Կիւրզի Երուսաղեմացւոյ,
* ՅԱւետարանաց մեկնութեանց Ոսկեբերանի,
* Վարք և վկայարանութիւնք։

## Ծանոթագրություններ

Կատեգորիա:Մատենադարանի ձեռագրեր
Ժողովածու (4765)

**Ժողովածու** (4765), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4765 թվի տակ։ Ձեռագիրը գրվել է  1695 թվականին Կարապետ երեց գրչի կողմից՝  Կոստանդուպոլսում։ Գրված է թղթի վրա, որը ունի 27x20 չափս։ Ձեռագիրը կազմված է 281 թերթից։ Գրված է երկսյուն, նոտրգրով։ Ունի կիսախորան և լուսանցազարդ մանրանկարներ։  Կազմը՝ կաշեպատ տախատակ դրոշմազարդ, աստառը՝ վարդագույն մետաքս, սպագիր նկար Աստուածածնի։ Հիշատակարաններ գրչի՝ 170ա, 245ա, հետագայի՝ 278ա (1898թ.):
## Բովանդակություն
*Պատճառք գրոցն Ոսկեբերանի, Եփրեմի, Փիլոնի, Դիոն. Արիսպագացւոյ, Գրիգոր Աստուածաբանի, Գրիգոր Նիւսացւոյ, Նեմեսիոսի, Բարսեցի, Դավթի,
* Մեկնութիւն թղթոց կաթողիոայց,
* Եւսերիոսի Կեսարացւոյ Պատմութիւն եկեղեցական
## Ծանոթագրություններ

Կատեգորիա:Մատենադարանի ձեռագրեր
Շան տարիներ

**Շան տարիներ** (), վեպ` գրված Գյունտեր Գրասի կողմից։ Այն առաջին անգամ հրատարակվել է Գերմանիայում, 1963 թվականին։ Գրքի անգլերեն թարգմանությունը Ռալֆ Մանհեյմի կողմից հրատարակվել է 1965 թվականին։ Այն Դենզիգ եռագրության երրորդ և վերջին մասն է։ Վեպը բաղկացած է երեք տարբեր ժամանակագրական մասերից, որոնք ընդգրկում են 1920-ական թվականներից մինչև 1950-ական թվականները։ Գլխավոր կերպարներն են Վոլտեր Մատերնը և Էդուարդ Ամսելը։

## Սյուժե
Վոլտեր Մատերնը և Էդուարդ Ամսելը ընկերներ են։ Էդուարդը կիսով չափ հրեա է և ընդամենը հինգ տարեկանում հանճարեղ ձևով խրտվիլակներ է պատրաստում։ Առաջին գրքի իրադարձությունները պատմողը հանքի սեփականատեր Բրոքսելն է, ով պատմում է Վոլտերի և Էդուարդի ընկերության մասին, երբ նրանք երեխա ժամանակ բնակվում էին Վիստուլա գետաբերանում։ Այն գերմանա-լեհական սահմանն է (մինչպատերազմական Դանցիգ) և այստեղ ապրում են մենոնիթսեր, կաթոլիկներ և բողոքականներ։ Էդուարդը օրագիր է պահում, որտեղ խրտվիլակներ է նկարում։ Այս երկրի պատմությունը լցված է անցյալից ներկա սարսափի և բռնության դաժան պատկերներով, որը դառնում է Հիտլերի Գերմանիան։

Գրքի երկրորդ մասի պատմությունը պատմվում է Հերրի Լիբենոյի կողմից և պարունակում է նամակներ` ուղղված իր զարմիկ Տուլլային։ Պատմության այս մասը տեղի է ունենում պատերազմի ժամանակ, երբ Ամսելը հավաքում է մեծ թվով S.A.-ի համազգեստներ և դրանցով հագցնում է իր խրտվիլակներին։ Նա նաև համոզում է իր մանկության ընկեր Վոլտերին դառնալ S.A.-ի անդամ, որպեսզի նա օգնի իրեն ձեռք բերելու համազգեստներ։ Բայց քանի որ երկրում արդեն խառնաշփոթ իրավիճակ էր, երկու ընկերների բախումը անխուսափելի էր։ Վոլտերը դատապարտում է Ամսելին որպես հրեա, հարվածում է նրա դեմքին և ատամներին։

Վեպի վերջին մասը պատմվում է Վոլտերի կողմից։ Նա Պրինց անունով նոր ընկեր է գտնում։ Նրանք մեկնում են ճանապարհորդության դեպի հետպատերազմյան Արևմտյան Գերմանիա, որտեղ նրանք մշտապես հարձակվում են նախկին նացիստիների վրա, ովքեր այդ ժամանակ երկրում հարգված սպաներ են համարվում։

## Ծանոթագրություններ

Կատեգորիա:1963 վեպեր
Կատեգորիա:Գերմաներեն վեպեր
Իմբաբուրա (պրովինցիա)

մինի|աջից|Իմբաբուրա հրաբուխի սև-սպիտակ լուսանկար
**Իմբաբուրա** (), պրովինցիա, որը տեղակայված է Հյուսիսային Էկվադորում՝ Անդերում։ Մայրաքաղաքն Իբարրան է։ Պրովինցիայի բնակչությունը խոսում է իսպաներեն և իմբաբուրյան կեչուա լեզվով։ Կոտակաչի հրաբուխն ունի 4944 մետր բարձրություն, այն գտնվում է 15 կիլոմետր դեպի հյուսիս-արևելք՝ Կոտակաչի քաղաք։ Հրաբուխը գտնվում է Կոտակաչի Կայապաս էկոլոգիական արգելավայրում։

Իմբաբուրա հրաբուխը տեղակայված է պրովինցիայում։ Լա Էսպերանսայի մոտ գտնվող ամենաբարձր լեռը, որն ունի 4609 մետր բարձրություն, կարելի է բարձրանալ մեկ օրում։
մինի|ձախից|Կոտակաչի հրաբուխը Կոտակաչի քաղաքից

## Կանտոններ
Պրովինցիան բաժանված է 6 կանտոնների։ Հետևյալ աղյուսակում ներկայացված են բնակչության թվաքանակն ըստ 2001 և 2010 թվականների մարդահամարների տվյալների, նրա տարածքը (քառ. կմ), կանտոնի վարչական կենտրոնը կամ մայրաքաղաքը։

## Ժողովրդագրություն
Էթնիկ խմբերն ըստ 2010 թվականի Էկվադորի մարդահամարի տվյալների․
* Մետիսներ՝ 65.7%
* Էկվադորի բնիկ ժողովուրդ՝ 25.8%
* Աֆրո-էկվադորյան՝ 5.4%
* Սպիտակ լատինաամերիկյան՝ 2.7%
* Մոնտուբիո՝ 0.3%
* Այլ՝ 0.1%

## Տես նաև
* Էկվադորի վարչական բաժանում

## Ծանոթագրություններ

## Արտաքին հղումներ
* 

Կատեգորիա:Էկվադորի նահանգներ
Զիգֆրիդ Բուբակ

**Զիգֆրիդ Բուբակ** (, ), գերմանացի իրավաբան, ով 1974 թվականի մայիսի 31-ից մինչև իր մահը եղել է Գերմանիայի գերագույն դատարանի դաշնային գլխավոր դատախազը։ Նրա սպանությունը համընկնում է Կարմիր բանակ խմբակցության անդամների կողմից իրականացվող ահաբեկչության սկզբին՝ 1977 թվականին։

## Կենսագրություն
Ծնվել է 1920 թվականին Սաքսոնիայում ծառայողի ընտանիքում։ Իրավագիտություն ուսումնասիրել է Լայպցիգի համալսարանում։ 1940 թվականի ապրիլի 11-ին գրել է դիմում Նացիոնալ-սոցիալիստական գերմանական բանվորական կուսակցությանը անդամակցելու խնդրանքով։ Խնդրանքը բավարարվել է 1940 թվականի հուլիսին (№ 8179469 կուսակցական անդամատոմս)։ 1941 թվականին պետական քննությունը հանձնելուց հետո՝ նա ծառայության է անցել Վերմախում։ 1945 թվականին նա ինքնակամ գերության է հանձնվել, որտեղից ազատ է արձակվել 1947 թվականին։ 1950 թվականին հանձնել է երկրորդ պետական քննությունը և ասեսորի պաշտոնում ծառայության անցել Հարավային Սաքսոնիայում։ 1953 թվականին ստանձնել է դատախազի պաշտոնը, իսկ 1959֊ին՝ գլխավոր դատախազի։ Բուբակը հայտնի է դարձել 1962 թվականին, երբ նա նախաձեռնել է այսպես կոչված «Շպիգել» ամսագրի հետաքննությունը։ Բուբակը ամսագրի հիմնադիր և հրատարակիչ Ռուդոլֆ Աուգշտայնին մեղադրել է պետական դավաճանության մեջ։ 1963 թվականից Բուբակը տեղափոխվեց գլխավոր դատախազություն, որտեղ 1969-ին կարևոր դեր է խաղացել Լեբախում զինծառայողների սենսացիոն սպանությունների բազմակողմանի ուսումնասիրության մեջ և եղել է «Գիյոմի խարդախության» գործով զբաղվող առաջատար քննիչներից մեկը։ Վերջինիս արդյունքում, 1974 թվականին կանցլեր Վիլի Բրանդտը հրաժարական է տվել։ Նույն թվականին Բուբակը փոխարինեց Լյուդվիգ Մարտինին՝ Գերմանիայի գլխավոր դատախազի պաշտոնում։

մինի|Suzuki GS750 մոտոցիկլը, որի վրայից կրակել են Բուբակին

## Սպանություն
1977 թվականի ապրիլի 7-ին (Ավագ հինգշաբթի), Զիգֆրիդ Բուբակը երկու մարդկանց ուղեկցությամբ, իր Mercedes-Benz 230.6 ավտոմեքենայով Նոյրոյիտ բնակարանից գնում էր աշխատանքի՝ Գերմանիայի Գերագույն դատարանի շենք։ Ինքը դատախազը գտնվելիս է եղել վարորդ 30֊ամյա Վոկֆգանգ Գեբելի մոտ։ Վերջին նստատեղին նստած էր Գլխավոր դատախազության ավտոպարկի տնօրեն 43-ամյա Գեորգ Վյուրստերը։ մինի|Կարլսրուեում գտնվող հիշատակի քարը Ավտոմեքենան կանգ է առել կարմիր լույսի տակ՝ Լանդշտրաս (Landstraße,այսօր Willy-Brandt-Allee) և Մոլտկեշտրաս խաչմերուկում (Moltkestrasse)։ Ավտոմեքենայի աջ կողմում եղել է Suzuki GS750 մոտոցիկլը՝ երկու ուղևորով, որոնցից մեկը դատախազի մեքենայի վրա HK 43 հրացանից 15 կրակոց է արձակել` վիրավորելով բոլոր երեքին։ Վարորդը դուրս է եկել մեքենայից և բախվել մի քանի մետր հեռավորության վրա գտնվող հեռագրասյունին։ Գլխավոր դատախազը և վարորդը մահացել են դեպքի վայրում։ Վթարից հետո, վեց օր անց՝ ապրիլի 13֊ին, հիվանդանոցում մահացել է արդեն ավտոպարկի տնօրենը։ Կրակողի ինքնությունը չի պարզվել։

Նա ամուսնացած է եղել Ինգա Բուբակի հետ (?—06.09.2012)։

## Հիշատակ
* Կարլսրուե քաղաքի հրապարակներից մեկը կոչվել է Զիգֆրիդ Բուբակի անունով (Siegfried-Buback-Platz)։

## Արտաքին հղումներ
* Ein kalter Herbststurm (գրքույկ)

## Ծանոթագրություններ

Կատեգորիա:Գերմանացի իրավաբաններ
Ճառընտիր (4774)

**Ճառընտիր** (4774), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4774 թվի տակ։ Ձեռագիրը գրվել է 16-րդ դարում Գրիգոր աբեղա գրչի կողմից։ Ստացողները եղել են  Յոհանէս աբեղան և Յովանես փիլիոսփոսն։ Գրված է թղթի վրա, որը ունի 27.5x18 չափս։ Ձեռագիրը կազմված է 497 թերթից։ Գրված է երկսյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 3բ, 192բ, 326ա, 419ա, 490 և այլուր։
## Բովանդակություն
* Ճառք, Խրատք (Յակ.Սրճեցի, Ոսկեբերան, Յովհ. Երզնկացի, Եփրեմ, Եղիշե, Յովհ. Մանդակունի, Բարսեղ, Թէոփիլոս, Զաքարիա կաթողիկոս, Եւսերիոս Կեսարաց, Յովհ. Գառնեցի, անանունք),
* Ներբողեանք (Եփրեմ, Ոսկեբերան, Անթիպատրոս Բոստարացի, Յակ. Սրճեցի),
* Պատմութիւնք դայրստեանն մոգուց, Գիւտի խաչին, Բևեռացն խաչին, Խաչափայտին , Գալստեանն Մահմետին ի Հույս,
* Պատճառք Առաջաւորաց պահոց, Աւուրց Աւագ շաբաթուն,
*ՅԱւետարանի մեկնութենեն Ոսկեբերանի,
* Վարդ. Այգեկցւոյ Վասն անքուն որդանցն,
* Ներսես Շնորհալւոյ Ներբող հրեշտակապետացն,
* Վարք և վկայաբանութիւնք։
## Ծանոթագրություններ

Կատեգորիա:Մատենադարանի ձեռագրեր
Նեբլոն

**Նեբլոն** (), գետ Բելգիայում, Ուրտի ձախ վտակը, միանում է Մաասի ավազանին։ Նեբլոնը սկիզբ է առնում Ավլանժի կոմունայից, հոսում Բելգիայի Նամյուր  և Լյոժ նահանգներով, ապա թափվում Լյուքսեմբուրգի Ամուար կոմունալի Ուրտ գետը։

Նեբլոն գետի մոտակայքում գտնվում է Շարդոն գյուղը, որը համարվում է ամենագեղեցիկ գյուղերից մեկը ամբողջ Վալոնայում։

## Անվանում
Նեբլոն գետը հայտնի է որպես Աբիմի վտակ (), ինչպես նաև Շարդոնի վտակ () անուններով։ Իսկ Լյոժ և Լյուքսեմբուրգ նահանգների սահմանների միջև Նեբլոնը հայտնի է որպես Օմբր () կամ Ամբլ ()։

## Էկոլոգիա
Նեբլոնի էկոլոգիական վիճակը համարվում է լավ, այնուամենայնիվ, չափումները ցույց են տվել  նիտրատների և պոլիցիկլիկ արոմատիկ ածխաջրածինների ավելացուկ ջրում։

Նեբլոնի հովիտն անտառածածկ է, գերակշռում են հաճարենիները և կաղնիները, կենդանական աշխարհը ևս բազմազան է, հովտում  հանդիպում են չղջիկներ, եռագույն գիշերաչղջիկներ, երկնագույն ծղնիներ և փայտփորիկներ։

## Կլիմա

## Ծանոթագրություններ

Կատեգորիա:Բելգիայի գետեր
Դալիա Էլ Բեհերի

**Դելիա Մահմուդ Քոթեբ Էլ Բեհերի** (արաբ՝. داليا محمود قطب البحيري‎ ) - եգիպտացի դերասանուհի, որը 1990 թվականին հաղթել է «Միսս Եգիպտոս» գեղեցկության մրցույթում և այդ նույն տարում Լոս Անջելեսում անցկացված «Միսս տիեզերք» մրցույթում զբաղեցրել 27-րդ տեղը։

## Կենսագրություն
Էլ Բեհերին ավարտել է  Հելվան համալսարանը տուրիզմի և հյուրանոցային գործի բակալավրի որակավորումով և աշխատանքի է անցել որպես մոդել, միաժամանակ հանդես է եկել Եգիպտոսի արբանյակային հեռուստատեսության ժամանցային ծրագրերում։ Հանդիսատեսների կողմից նկատվել և դրվատանքի է արժանացել նրա դերասանական խաղը Ալի էլ Հագարի "*Tegeesh neaeesh*" երգի հոլովակում։ Որպես դերասանի նրա կայացմանը մեծապես նպաստել է նաև մոդելի դերում հանդես գալը։ Էլ Բեհերիի մասնակցությամբ առաջին կինոնկարներից մեկը Ադել Իմամի *Al Safara fe Al Emara* կինոկատակերգությունն էր, որտեղ նրա խաղընկերներն էին Հանի Ռամզին, Մուստաֆա Ամարը, Խալեդ Սալիմը և ճանաչված այլ կատակերգու դերասաններ ու երգիչներ։
 
Հեռուստատեսային իր հարցազրույցներից մեկի ժամանակ Էլ Բեհերին ասել է, որ կցանկանար կինոյում մարմնավորել հին Եգիպտոսի նշանավոր թագուհիներից մեկին՝ գեղեցկությամբ ու խելքով աչքի ընկած Նեֆերտիտիին։
 
2008 թվականին կինոդերասանուհին ամուսնացել է դերասան Ֆարիդ Շավքիի թոռան և կին պրոդյուսեր Նահեդ Ֆարիդ Շավքիի որդու՝ Ֆրեդ Մորսի հետ, ունեցել մի դուստր (առաջին ամուսնությունից ունեցած աղջիկը ութ ամսական հասակում մահացել էր հազվադեպ մի հիվանդության պատճառով)։

2010 թվականի նոյեմբերին էլ Բեհերին համաձայնություն է տվել դառնալու բարի կամքի դեսպան։

## Քաղաքական հայացքները
“*Al Arabiya*” ռադիոհեռուստատեսային ալիքի թղթակցի հետ ունեցած հեռախոսազրույցի ժամանակ Էլ Բեհերին իր ուրախությունն է արտահայտել Եգիպտոսի 2011 թվականի անարյուն հեղափոխության կապակցությամբ և աջակցություն հայտնել իր հայրենիքում հանուն մարդու հիմնարար ազատությունների, քաղաքական բարեփոխումների, հանուն հայրենի երկրի ու ժողովրդի պայծառ ապագայի կառուցման գործադրվող ջանքերին։ Նա 
միաժամանակ ընդգծել է, որ անվտանգության, ապահովության բացակայությունը, առողջ դատողության տեր մյուս մարդկանց նման, իրեն էլ է խիստ անհանգստացնում և իր երախտագիտությունն է հայտնել  այն երիտասարդ եգիպտացիներին, ովքեր փողացային պայքարի խառնակ օրերին միավորվել ու պաշտպան են կանգնել հանրային ունեցվածքին, մասնավորապես՝ թույլ չեն տվել, որ վնասվեն կամ թալանվեն թանգարանները, որոնց մեծարժեք ցուցանմուշները գայթակղել էին պղտոր ջրերում ձուկ որսալու սիրահարներին։

## Ֆիլմագրություն
*2002	Mohami khulaa
*2003	El Banat
*2004	Sana oula nasb
*2004	Kan yom hobak
*2004	Kalbi younadiek
*2005	Harim Karim
*2005	Al Bahethat
*2005	El-Sefara fi El-Omara
*	    Ahlam Hakikiya
*2006	Al Ghawas
*2007	Juba

## Ծանոթագրություններ

## Արտաքին հղումներ
*IMDb name|1492620
*Dalia El  Behery on MSN Arabia 
*Elghawas (film) website 

Կատեգորիա:Եգիպտացի դերասանուհիներ
Կատեգորիա:Եգիպտացի կինոդերասանուհիներ
Կատեգորիա:Մոդելներ
Քերի Մալիգան

**Քերի Հաննա Մալիգան** (, ), թատրոնի, կինոյի և  հեուստասերիալների բրիտանացի դերասանուհի։  BAFTA մրցանակի դափնեկիր *Լավագույն դերասանուհի* անվանակարգում, «Օսկար» (2010), «Ոսկե գլոբուս» (2010) և BAFTA (2012) մրցանակների հավակնորդ։ Մեծ Բրիտանիայում աշխատելուց բացի, նա ակտիվորեն նկարահանվում է ֆիլմերում և խաղում է ամերիկյան թատրոնում։ Որոշ ֆիլմերում Քերին հանդես եկել նաև որպես վոկալիստ («Ամոթ», «Լյուին Դևիսի մեջ» և այլն)։

## Կենսագրություն
Քերի Մալիգանը ծնվել է Վեստմինստրում (Լոնդոն, Անգլիա), Սթիվեն Մալիգանի և Նանո Բուտի ընտանիքում։ Նրա հայրը ծագմամբ Լիվերպուլից է, իսկ մայրը՝ Լլանդեյլոյից (Ուելս)։ երեք տարեկան հասակում Մալիգանն իր ծնողների և մեծ եղբոր՝ Օուայնի հետ Անգլիայից տեղափոխվել է Գերմանիա, որտեղ նրա հայրը աշխատանք է ստացել InterContinental Hotels մեծ հյուրանոցային ցանցում։ Կինոյում իր նորամուտը Մալիգանը կատարել է  «Հպարտություն և նախապաշարմունք» ֆիլմում՝ խաղալով Քիթի Բենեթի դերը։ 2006 թվականից Մալիգանն ակտիվ գործունեություն է ծավալում հեռուստատեսությունում, իսկ 2007 թվականին իր nնորամուտն է կատարում Բրոդվեյում։

### Անձնական կյանք
2009 թվականի օգոստոսից 2010 թվականի հոկտեմբերը Մալիգանը հանդիպել է Շայա Լաբաֆի հետ, որի հետ նկարահանվել է «Ուոլ Սթրիթ։ Փողը չի քնում» ֆիլմում։

2011 թվականին նշանվել է երաժիշտ Մարկուս Մամֆորդի հետ, ով Mumford & Sons խմբի լիդերն էր։ 2012 թվականի ապրիլի 20-ին նրանք ամուսնացել են։ Հարսանիքը կայացել է Սոմերսեթում (Անգլիա)։ Ամուսիններն ունեն երկու երեխա։ Առաջինը՝ Իվլին Գրեյս Մամֆորդն (ծնվ․՝ 15.09.2015) է, իսկ երկրորդի սեռն ու տարիքն անհայտ են (ծնվ․ 2017 թվականի օգոստոսին)։

## Ընտրյալ ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասանուհիներ
Կատեգորիա:Աուդիոգիրք կարդացողներ
Կատեգորիա:Թատրոնի դերասանուհիներ
Ավետարան (4779)

**Ավետարան** (4779), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4779 թվի տակ։ Ձեռագիրը գրվել է 1474 թվականին Հովհաննես քահանա գրչի կողմից՝ Խիզանում։ Ծաղկողը եղել է՝  Ներսես Աղթամարցին։ Ստացողը եղել է Սահակ տանուտերն։ Գրված է թղթի վրա, որը ունի 25x17 չափս։ Ձեռագիրը կազմված է 349 թերթից։ Գրված է երկսյուն, բոլորգրով։ Ունի տերունական 16, ավետարանիչ 4, խորան 10, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 174բ, 346ա, ծաղկողի՝ 2ա, հետագայի՝ 17բ, 18ա (15-րդ դար), 25ա (18-րդ դար)։
## Բովանդակություն
* Կոնդոկ Ստեփաննոս կաթողիկոս, Աղթամարցւոյ,
* Կոնդակ Սարգիս Գ. կաթողիկոսի
## Ծանոթագրություններ

Կատեգորիա:Մատենադարանի ձեռագրեր
Վալտեր Բասեջո

**Վալտեր Բասեջո**  (, ), բելգիացի ֆուտբոլիստ, որ խաղում է կենտրոնական կիսապաշտպանի դիրքում։ Վալտերը Բրյուսելի «Անդերլեխտ» ակումբի սան է։

## Կարիերա
### Ակումբային
Վալտեր Բասեջոն ծնվել է Բելգիայի Կլաբեկ քաղաքում և վեց տարեկանում սկսել է ֆուտբոլով զբաղվել տեղի ակումբում։ Երկու տարի անց նա հայտնվել է «Անդերլեխտում» ակումբի կազմում, որտեղ խաղացել է  տարիքային բոլոր խմբերում։ 1996 թվականին «Անդերլեխտ» ակումբի գլխավոր մարզիչ Յոհան Բոսկամպն իր թիմի կազմում ներառել է մի քանի երիտասարդ ֆուտբոլիստներ, որոնց թվում էր 18-ամյա Վալտերը, ով առանձնանում էր իր բացառիկ տեխնիկայով։ Դաշտի կենտրոնում նա ստիպված էր հիմնական կազմում տեղ գրավելու համար մրցակցել այնպիսի ֆուտբոլիստների հետ, ինչպիսիք էին Պեր Զետեբերգը, Յոհան Վալեմը և Ալին Սթոյկան։ Այնուամենայնիվ, իր առաջին մրցաշրջանում նա հիմնական կազմում անցկացրել է 21 խաղ և դարձել 5 գոլի հեղինակ։ Այդ ժամանակից ի վեր նա դարձել իր թիմի անբաժանելի մաս, և որպես ակումբի սան, անմիջապես դարձել հանրության սիրելին։ 1999 թվականին Պեր Զետեբերգի հեռանալուց հետո Բասեջոն դարձել է «Անդերլեխտի» թիմի ավագ։ Բասեջոն կենտրոնական առանցքում առաջատար էր իր թիմի կազմում և մեծ դեր է ունեցել 2000 թվականին ակումբի 25-րդ չեմպիոնական տիտղոսի նվաճման գործում։ Նույն մրցաշրջանում նա երկրորդ անգամ անընդմեջ ճանաչվել է Բելգիայի լավագույն երիտասարդ խաղացող։

2004 թվականին նա երրորդ անգամ դարձել է Բելգիայի չեմպիոն իր հարազատ թիմի կազմում, բայց ավելի ու ավելի հաճախ է արժանացել համընդհանուր քննադատության ավելորդ քաշի և ֆիզիկական պատրաստության պատճառով։

Իր կարիերայի մեծ մասը Բասեջոն անցկացրել է «Անդերլեխտ]]ում»՝ նրա կազմում մասնակցելով ավելի քան 250 խաղի։

Բասեջո հանդես է եկել նաև իտալիական «Տրևիզո» և բելգիական քիչ հայտնի «Մուսկրոն» և «Տյուբիզ» ակումբներում, որտեղ ավարտել է իր կարիերան 2011 թվականին։

### Հավաքականում
Վալտերն առաջին անգամ Բելգիայի ազգային հավաքականի  կազմում հանդես է եկել 1999 թվականին Բուլղարիայի ազգային հավաքականի դեմ  խաղի ժամանակ։ Դրանից հետո՝ մինչև  2005 թվականը, նա մասնակցել է ընդամենը 25 խաղի և խփել ընդամենը 1 գոլ։ Վալտերը չի կարողացել  մասնակցել 2000 թվականի Եվրոպայի առաջնությանը վնասվածքի պատճառով։ Ազգային հավաքականի կազմում միակ գոլը հեղինակել է 2001 թվականին Սան Մարինոյի ազգային հավաքականի դեմ խաղում (10:1)։

### Հիվանդություն
Վալտեր Բեսաջոյի մոտ 2009 թվականին ախտորոշվել է վահանաձև գեղձի քաղցկեղ։ 2010 թվականին բժիշկները հայտնել են, որ նա լիովին բուժվել է, սակայն 2012 թվականի մայիսին հայտարարվել է, որ նա նորից հիվանդ է։

## Ձեռքբերումներ
 **«[[Անդերլեխտ ՖԱ|Անդերլեխտ]]»**
* Բելգիայի չեմպիոն – 1999/00, 2000/01, 2003/04, 2006/07
* Բելգիայի սուպերգավաթի դարփնեկիր – 1999, 2000
* Բելգիական լիգայի գավաթի դարփնեկիր – 1999/00

## Ծանոթագրություններ

## Արտաքին հղումներ
* Ֆուտբոլիստի էջը worldfootball.net կայքում
* Ֆուտբոլիստի էջը transfermarkt կայքում
* 
* Bang bang Baseggio 
* 20/05: Revue de presse 

Կատեգորիա:Անդերլեխտի ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ